Béta

## Fajleírás

A viragók nem születnek, hanem létrehozzák őket, egy halva született csecsemő, akit egy isten lehelete keltett életre. Az élet körforgásának megcsúfolásai, azon kívül léteznek, így meghalni sem képesek. Bármilyen okból is halnak meg, feltámadnak, valamint mivel nem az élet részei, így mindenféle gyógyító mágia hatástalan rajtuk. *(Szerintem a főnix könny is ide tartozik. Valamint azért van varázslatuk, amivel gyógyulhatnak, de az meg nem működik máson, valamint feltámadáskor tökéletesen meggyógyulva támadnak fel)*
Illetve, olyan kb 25éves korukig öregszik a testük, utána már nem. *(ez konkrétan nem hangzik el. A könyvben, de a főszereplők kb 20as éveikben jártak, amúgy meg több száz évesek voltak)*

## Megjelenés

Béta 167 cm magas, húszas évei közepén járó nő. Legfeltűnőbb vonása jobb szeme, ami teljesen egészében éjfekete, szinte minden fényt elnyel. Ettől eltekintve enyhén sportos testalkata van, szép idomokkal megáldva, mégis kissé beteges, sápadt kisugárzása van. Mintha az utóbbi időkben elhagyta volna önmagát. Hátközépig érő sötétbarna haja van, és másik szeme barna.

## Jellem

Első ránézésre hihetetlenül bátor és vagány csajnak tűnik. De a lelke mélyén nem sok bátorság lapul. Mindössze megszokta a fájdalmat, így az nem izgatja, és nem tud tartósan meghalni, így attól sem kell tartania. Lelketlen fegyvernek lett nevelve, így teljes közönnyel viseltet mások iránt. Ugyanakkor az adott szó a szemében többet jelent bármiféle megállapodásnál. Nem arról van szó, hogy nem hazudik, vagy nem vezet meg másokat ha arra van szükség, csupán ha valamire a szavát adja, akkor ahhoz minden körülmények között tartja is magát, és ezt másoktól is elvárja. Gyakorlatias és rideg gondolkodású, de nem szokása túlgondolni a dolgokat. Inkább magának való, mint társasági ember, de pár közeli barátra szüksége van, valamint szociális érzéke nem túl fejlett, lévén eddigi életében nem volt összesen egy tucat fontosabb személy.

## Múlt

Bétát az Ablakok nélküli házban keltette életre Sagrada gróf, miután egyik szemét egy olvasó szemére cserélte. Az ’Ablakok Nélküli Ház’ hírhedt szervezet volt. Bárki megbízhatta őket, jóformán bármivel, bár ez jellemzően lopás vagy gyilkolás volt. Több hasonló szervezet is létezik, és mind nagyobb létszámmal bírnak. Az Ablakok Nélküli Házat, a tagjai emelik a többi fölé. Alig egy tucat tagja, *(Sagrada gróf nélkül)* képes felvenni a versenyt a többi szervezet többszáz fős seregével szemben. Magát a Házat, amit akár élőnek is nevezhetünk, szenvedő lelkek sokasága látja el erővel, és a szóbeszéd szerint nem más, mint Sagrada gróf része. Béta a kiképzése után ugyanúgy kapott megbízásokat, mint a Ház bármelyik tagja. Két megbízás között pedig leginkább a kiképzést folytatta. Volt hogy nem megfelelően teljesített, olyankor mindig büntetést kapott, a tökéletes eredmény viszont elvárt volt, nem járt érte dicséret. Idővel kicsit több szabadsága volt megbízások alkalmával, ilyenkor pár napot ’’nyaralt’’ a ’Sápadt Földön’, ahogy ők nevezték a halandó világot. De Sagrada engedelmes fegyvernek nevelte, és az is lett belőle.

## Képességek

### Varázsszavak használata

*(Pl "nyitás második szava" kinyitja a legtöbb zárat.)*
Jóformán mindenre van kilenc varázsszó. Az első három szót a legegyszerűbb védővarázsok is kivédik. A negyediktől fölfelé, már a mágikus hatások ellen is jók.
Az első szó még gyenge varázslat. *(Pusztításnál kb egy pisztoly ereje, nyitásnál egy átlagos zártörő hatékonysága)*
A harmadik szó már a halandó határokat feszegeti. *(Pusztításnál kb egy közvetlen közelről bekapott gránát ereje, nyitásnál már akármelyik* (nem mágikus) *széfet kinyitja.)*
Ötödik szó már javában haladó mágia. *(Pusztításnál áthatol a közepes erejű védelmen, és gond nélkül pusztít el egy épületet. A nyitásnál, már csak a komolyabb, ’’szakosodott’’ védelem áll ellen.*
Hetedik szó a lehetetlen határán van már. *(Pusztításnál már akár egy egész várost képes elpusztítani.)*
A kilencedik szavak, már jóformán isteni erejűek.

Béta, a negyedik és hetedik szavakig tudja használni. A lopáshoz, felderítéshez és harchoz tartozó szavakat ismeri jobban.

### Olvasás a sorok között

Nagyjából gondolatolvasás, de több annál. Nem csak az aktuális gondolatokat tudja olvasni, hanem képes kiolvasni az emberekből hogy mit miért tesznek, mi a céljuk. Érzéseket, vágyakat, félelmeket, emlékeket, titkokat tud kiolvasni belőlük. Erősség alapú képesség, vagyis az olvasás ereje és a célpont elme *(védelmének)* ereje közötti különbségtől függ, hogy miket tud kiolvasni.

### Védett elme

Lényéből adódóan nem hat rá semmilyen mentális manipuláció. Ezen kívül agresszív védelmet épített az elméje köré. Nem csak egy erős védelemről van szó, hanem ha valaki megpróbál olvasni benne, akkor arra ’’visszatámad’’ elméje.

### Árnyak között utazás

Játéktérben tiltott. Béta nem tud belépni.

Minden mágiának van egy fajta lenyomata, ’árnyéka’. Ez az árnyék, az Árnyak Földjére vetül, egy szüntelen változó, és veszélyes entitásokkal teli tiltott világra. Ez leginkább mágiaelmélet, senki nem próbál belépni sem az Árnyak Földjére, nemcsak számtalan veszélyt rejt, de szüntelen alakulása miatt, kijutni is lehetetlen. Az Ablakok Nélküli Ház egyik legnagyobb ereje, hogy ők viszont használják, és utaznak rajta keresztül, így képesek a legerősebb védőmágián belül felbukkani. Mi több, az Ablakok Nélküli Ház az Árnyak Följén van.

## Gyengeség

* Bár megölhetetlen, de nem halhatatlan. Mágia használata nélkül nem is sokkal szívósabb, mint egy ember, bár igaz, jóval többet kibír még így is. *(Hollywoodi akcióhős szinten szívós)*

* A varázsláshoz két fő dologra van szüksége. Az egyik a varázsszó, amit ki kell ejtenie. Egy némítás varázslat ebben nem gátolná, mivel nem konkrétan a hangra van szükség, de ha bekötik a száját, vagy csak befogják, akkor már nem tudja kiejteni.
* Valamint hogy rálásson a célpontra *(szaknyelven line of sight)*. Mint fentebb, nem a hangok, itt sem pont a látás kell, a vaksötét nem akadály, de a bekötött szem az.

## Említésre méltó felszerelés

* Kardja, Árnylélek, pengéje nem acélból, vagy egyéb fémből készült, hanem fekete ködből. Képes bármilyen nem mágikus dolgot átvágni. Két méterről minden lövedéket elfogni, és visszalőni azokat. Ha olyan mágikus védelemmel találkozik, amit nem vág át, akkor megfertőzi azt, ami gyengíteni kezdi azt.
* Pisztoly: Egy egyedi gyártású revolver. Alkalmi használatra ideális, nagy pusztítóerejű pisztoly. Lőszerei lélekszilánkok, amit egy egyedi mágiával lehet elkészíteni. Különlegességük hogy elhasználás után körülbelül egy nap alatt újra kristályosodnak a tölténydobozban, illetve mérsékelt mágikus hatásokkal lehet felruházni őket. *(pl robbanólőszer lesz)* Bétának 17 lőszere van hozzá, amiket azok lelkéből akik valami szempontból különlegesek voltak a szemében.

Fegyvereit nem kell magánál hordania, egy külön kis árnyékvilágban tárolja, ahonnan bármikor előhúzhatja őket. Ez viszont csak a karddal a pisztollyal, és a töltényes dobozzal működik.

## Egyéb

Emlékek nélkül fog Ripville-be kerülni.
OC karakter José Antonio Cotrina: Ariadna és az Árnyak földje című regénye vilagában megalkotva.